Canelones (Urugvay). Canelones (ispancha talaffuzi:"kaneˈlones") – Urugvaydagi Canelones departamentining markazi. Shahar nomi daryo boʻyida oʻsadigan „kanelon“ deb ataladigan doljin turidan olingan. Geografiyasi. Shahar Montevideodan 50 km shimolda, 5-marshrut va 64-marshrut kesishgan hududda joylashgan. Shahar Arroyo Kanelon Chiko daryosining gʻarbiy qirgʻogʻi bilan tutashgan. Tarixi. Canelones shahri 1783-yil 24-aprelda Villa Guadalupe nomi bilan tashkil etilgan. Keyinchalik u respublikaning oldingi toʻqqiz departamentidan birining poytaxtiga aylangan. Bu yerga temir yoʻl 1874-yilda kelgan. 1916-yil 2-martda shahar nomi Canelonesga oʻzgartirilgan va uning maqomi 5.400-sonli Ley qonuni bilan shahar darajasiga koʻtarilgan. Aholisi. 2011-yilgi aholini roʻyxatga olish maʼlumotlariga koʻra, Canelones shahri aholisi 19,865 kishidan iborat boʻlgan. Canelones xuddi shu nomdagi departamentning markazi boʻlsa-da, departamentning boshqa ikkita shahri, Ciudad de la Costa va Las Piedras bilan solishtirganda aholisi ancha kamroq. Manba: Urugvay Milliy universiteti. Iqtisodiyoti. Shaharda koʻplab kichik va yirik uzumzorlar hamda vino zavodlari mavjud. 1987-yilda „Frigorífico Canelones“ omborxonasi tashkil etilgan boʻlib, u oʻsha paytdan beri shahar sanoatiga hissa qoʻshib kelmoqda.